Υπάρχουν ήττες που δεν αντέχονται\nΔεν ξέρω αν ο κόσμος θα ήταν καλύτερος χωρίς την Αγγλία. Όμως το ποδόσφαιρό της, έχει μια συγκινητική αυταπάρνηση και υποδειγματική μαχητικότητα.\nΕίμαι Λίβερπουλ από μικρός λόγω βροχερής ιδιοσυγκρασίας κι επειδή μ΄ αρέσουν τα λιμάνια. Και ταυτόχρονα είμαι αθεράπευτος με τη Μάντσεστερ Γιουνάϊτεντ επειδή ακόμα στα όνειρά μου, βλέπω τον αέρινο Τζώρτζ Μπέστ που ξόδεψε γρήγορα το ταλέντο του στο χορτάρι, το αλκοόλ και τις γυναίκες- κι όχι απαραίτητα με αυτήν τη σειρά- να καλπάζει με οίστρο σπέρνοντας τον πανικό στις άμυνες των αντιπάλων.\nΑλλά πάνω απ΄ όλα με συγκινεί βαθειά η αφοσίωση και η αλληλεγγύη που ανωθρώσκουν, όταν η κερκίδα των "κόκκινων διαβόλων" τραγουδά με μοναδικό και υπέροχο πάθος το "You'll never walk alone"...\nΛίγα πράγματα ενώνουν πια τους ανθρώπους και, δυστυχώς ή ευτυχώς, ένα από αυτά είναι και το ποδόσφαιρο ακόμα και στην πιο ακραία εμπορική εκδοχή του...\n"Γιε μου καλωσόρισες στο Άνφιλντ". Έτσι υποδέχονται στο Λίβερπουλ οι προπονητές τους νέους παίκτες, αφού προηγουμένως τους ξεναγήσουν με καμάρι στην αίθουσα τροπαίων του ιστορικού συλλόγου και στους ήσυχους διαδρόμους των αποδυτηρίων, όπου τριγυρνούν ακόμα οι ιεροί ίσκιοι των βετεράνων. Οι θρύλοι και η αφοσίωση σε αυτούς, υφαίνονται πάνω στον ανθεκτικό σεβασμό της ιστορίας.\nΈνας από τους τελευταίους κρίκους σε μια λαμπερή αλυσίδα ποδοσφαιρικών άσων, που φόρεσαν την κόκκινη φανέλα, όπως οι Λόνγκγουορθ, Σκοτ, Γέϊτς, Χάντ, Μπάσμπι, Πέϊσλι, Νταλγκλίς, Χάνσεν, Μπαρνς, Χιουζ, Κίγκαν, Χάϊγουεϊ, Κλέμενς, Ρας, Τόμπσον, Νιλ, Χάνσεν, Σούνες, Μπαρνς, ΜακΜάναμαν, Φάουλερ, Τόσακ και Όουεν, ο Στίβεν Τζέραρντ, μέλος αυτού του μεγάλου συλλόγου για 25 χρόνια που θαρρείς γεννήθηκε με το περιβραχιόνιο του αρχηγού στο μπράτσο, δημοσίευσε πρόσφατα την αυτοβιογραφία του.\nΜε τίτλο αυτοαναφορικό αλλά, λακωνικό: «Στίβεν Τζέραρντ: Η ιστορία μου», ο ποδοσφαιριστής αναφέρεται σε μια τραυματική φάση που τον σημάδεψε και τον οδήγησε στα πρόθυρα της αυτοκτονίας.\nΤο πρωτάθλημα του 2014 βρισκόταν στην τελική ευθεία και η Λίβερπουλ που είχε το προβάδισμα σε σχέση με τη Μάντσεστερ Σίτυ χρειαζόταν απλά να μη χάσει από την Τσέλσι του Μουρίνιο, ο οποίος μπλοφάροντας ως συνήθως, είχε δηλώσει ότι θα κατέβαζε τα δεύτερα.\nΉταν 27 Απριλίου και το ρολόϊ του Σταδίου, έδειχνε το 40΄ όταν ο Τζέραρντ γλίστρησε στο κοντρόλ μιας πάσας, ο Ντεμπά Μπα εκμεταλλεύτηκε την κατάσταση και νίκησε τον Σιμόν Μινιολέ στο τετ α τετ. Η καταστροφή ολοκληρώθηκε στο δεύτερο ημίχρονο. Παρότι η Τσέλσι είχε κλειστεί στα καρέ της, το γκολ της ισοφάρισης δεν έδειχνε δυνατό και σε μία αντεπίθεση, Φερνάντο Τόρες και Γουίλιαν βρέθηκαν μόνοι τους με τον Μινιολέ, με τον Βραζιλιάνο να γράφει το τελικό 2-0.\nΤο πρωτάθλημα χάθηκε άδοξα κι αυτός ο σπουδαίος ποδοσφαιριστής, κρέμασε τα παπούτσια του στην ομάδα, χωρίς ποτέ να καταφέρει να προσθέσει τον κορυφαίο εθνικό τίτλο στην πλούσια συλλογή του.\nΗ αφήγηση αυτού του σκληροτράχηλου παίχτη, είναι συγκλονιστική.\n«Κάθισα στο πίσω μέρος του αυτοκινήτου και ένιωσα τα δάκρυα να κυλούν στο πρόσωπό μου. Δεν είχα κλάψει για πολλά χρόνια, αλλά στο δρόμο της επιστροφής για το σπίτι δεν μπορούσα να σταματήσω.\nΔεν μπορώ καν να σας πω αν οι δρόμοι ήταν γεμάτοι από κίνηση ή άδειοι την ώρα που ήμουν μέσα στο αυτοκίνητο. Ήταν κάτι που με σκότωνε.\nΉμουν μουδιασμένος, σαν να είχα χάσει κάποιο μέλος της οικογένειάς μου. Ένιωθα σαν να χανόταν από μέσα μου ένα τέταρτο αιώνα που είχα περάσει σε αυτόν το σύλλογο. Δεν είχαν καν προσπαθήσω να σταματήσω τα δάκρυα καθώς τα γεγονότα του αγώνα έπαιζαν ξανά και ξανά στο κεφάλι μου» γράφει χαρακτηριστικά ο Τζέραρντ και συνεχίζει:\n«Μία απλή πάσα ήρθε προς το μέρος μου στη μεσαία γραμμή. Ήταν η στιγμή μηδέν.. Πήγα να βρω τη μπάλα αλλά γλίστρησε κάτω από το πόδι μου και εγώ έπεσα στο έδαφος. Η Τσέλσι έβγαινε ξαφνικά στην κόντρα και εγώ σηκωνόμουν γρήγορα και έτρεχα με όλη μου την καρδιά. Κυνηγούσα τον Ντεμπά Μπα λες και η ζωή μου εξαρτιόταν από αυτό. Ήξερα το αποτέλεσμα σε περίπτωση που δεν τον προλάβαινα. Ήταν όμως ανώφελο. Δεν μπορούσα να τον σταματήσω. Ο Ντεμπά Μπα σκόραρε και είχαν τελειώσει όλα.\n»Χάσαμε 2-0 και η Σίτι πήρε έπειτα τον τίτλο. Ήθελα για τόσα πολλά χρόνια να πάρω αυτόν τον τίτλο με τη Λίβερπουλ και τώρα αυτός απομακρυνόταν. Είχα δώσει τα πάντα στη Λίβερπουλ: στις προπονήσεις, σε σχεδόν 700 παιχνίδια, δεν μπορούσα να προσφέρω περισσότερα. Αντί όμως να διώξω τη μπάλα μακριά ή να κάνω το τάκλιν ή να τη γυρίσω πίσω, εγώ έπεσα.\n»Η Kop και όλο το Άνφιλντ τραγουδούσαν το "You'll Never Walk Alone" αλλά εγώ ένιωθα απομονωμένος, πολύ μόνος. Ο ύμνος της Λίβερπουλ σου υπενθυμίζει να κρατάς ψηλά το κεφάλι όταν περνάς μέσα από την καταιγίδα. Σου υπενθυμίζει να μην φοβάσαι το σκοτάδι. Σου υπενθυμίζει να περπατάς μέσα από τον αέρα και τη βροχή μέχρι να πεταχτούν και να καούν τα όνειρά σου και να περπατάς με ελπίδα στην καρδιά. Δεν αισθανόμουν, όμως, ότι μου είχε μείνει άλλη ελπίδα. Αντίθετα, έψαχνα να βρω έναν τρόπο για να κρατηθώ στη ζωή και να μην αυτοκτονήσω».\nΣύνδεσμος σχολίου\t Taza\tΣεπτεμβρίου 14, 2015\nOταν η κερκίδα των "κόκκινων διαβόλων" τραγουδά με μοναδικό και υπέροχο πάθος το "You'll never walk alone"... - eisai sigouros gi'auto pou egrapses? red devils apo ta xronia ta palia lene tous opadous ths Man U kai sigoura den tragoudane to You'll never walk alone... Kai pote ma pote den eida anthrwpo na leei oti ypostirizei L'pool kai na einai parallhla atherapeutos me th United. An yparxei misos gia mia omada meta thn Everton, auto einai gia th United. Pigene kai piase kouventa stis pub toy Anfield kai tou Toxteth kai apotypwse akrivws tis apopseis twn Liverpudlians gia th United.\nΜακαρόνια: τα καλύτερα έρχονται


Στο χωριό Uryum της Ρωσίας, οι πλημμύρες κατέστρεψαν μια τσιμεντένια γέφυρα πάνω από ένα ποτάμι και είχαν κατασκευάσει προσωρινά μια κρεμαστή έως ότου φτιαχτεί η προηγούμενη. Η προσωρινή γέφυρα δεν ήταν σχεδιασμένη για να αντέχει μεγάλο βάρος, και όταν ένα φορτηγό την διέσχισε μέχρι τη μέση κατέρρευσε και βύθισε το φορτηγό στο ποτάμι. Ο οδηγός διασώθηκε.\nΟ πλανόδιος drummer Dario Rossi παίζει live ηλεκτρονική μουσική σε μια παραλία χρησιμοποιώντας κατσαρόλες, κουβάδες, τηγάνια και μεταλλικά δοχεία. Ο Rossi σπούδασε στο Accademia Musicale di Ariccia στη Ρώμη από την ηλικία των 10 ετών και άρχισε να παίζει μουσική δύο χρόνια αργότερα. Διδάσκει στη Ρώμη και περιοδεύει συχνά παίζοντας μουσική σε δημόσιους χώρους σε όλη την Ευρώπη.


ΙΣΤΟΡΙΕΣ ΤΗΣ ΘΑΛΑΣΣΑΣ : ΤΟ ΤΡΙΓΩΝΟ ΤΩΝ ΒΕΡΜΟΥΔΩΝ\nΗ θάλασσα έχει πολλά μυστικά αφανέρωτα τα οποία είναι καλά κρυμμένα στα απύθμενα και άγνωστα νερά της. Μια από τις περιοχές με τα μεγαλύτερα μυστήρια, είναι το τρίγωνο των Βερμούδων, μια περιοχή στο δυτικό τμήμα του Βόρειου Ατλαντικού που ορίζεται από τις Βερμούδες, το Μαϊάμι και το Σαν Χουάν στο Πόρτο Ρίκο. Αεροσκάφη και πλοία λέγεται ότι έχουν χαθεί με μυστηριώδη τρόπο στην περιοχή, ότι δεν βούλιαξαν, αλλά έχουν εξαφανιστεί και μεταφερθεί σε μια άλλη διάσταση.\nΙστορίες και μύθοι έχουν αποδώσει αυτές τις εξαφανίσεις σε παραφυσική δραστηριότητα, γι αυτό πολλοί επιστήμονες ισχυρίζονται ότι πρόκειται περί μύθου, καθώς ύστερα από έρευνες κανένα ίχνος κάποιου υπερφυσικού φαινομένου δεν εντοπίστηκε.\nΌμως τα περιστατικά που συνέβησαν είναι πολλά και ανεξήγητα, γι’ αυτό το μέρος το ονομάζουν επίσης, τρίγωνο του διαβόλου.\nΥπάρχουν αμέτρητες θεωρίες για τις μυστηριώδεις εξαφανίσεις κάποιες από τις οποίες σχετίζονται με φυσικά, και άλλες μα παραφυσικά φαινόμενα.\nΚάτοικοι ορισμένων περιοχών έχουν τις δικές τους ιστορίες για τις μυστηριώδεις εξαφανίσεις, έχουν τις δικές τους εκδοχές για το τρίγωνο των Βερμούδων και το ονομάζουν περιοχή των μαγισσών γιατί έχουν ανακαλύψει παράξενα ευρήματα μέσα στη θάλασσα. Ένα ναυάγιο σιδερένιου πλοίου βυθισμένο αύτανδρο στα 300 μέτρα ανέπαφο και σε ίδια καλή κατάσταση, κάθεται για πολλές δεκαετίες στο βυθό με ένα ασυνήθιστο τρόπο, χωρίς οι επιστήμονες να μπορούν να εξηγήσουν τους λόγους που παραμένει αναλλοίωτο στο πέρασμα και στη φθορά του χρόνου μέσα στ αλμυρό νερό. Πολλές οι ιστορίες που λέγονται, και επειδή τα περιστατικά εξαφανίσεων στην περιοχή αναρίθμητα συσσωρεύονται, η φήμη του Τριγώνου για παρελθόντα ναυάγια και εξαφανίσεις μυστήριες αρχίζουν να αναλύονται υπό το πρίσμα του μύθου και του παράδοξου.\nΓια τις απόκοσμες και παράδοξες ιστορίες που ταχτικά συνέβαιναν κατά πως έλεγαν πολλοί, είχαμε συζήτηση μεταξύ μας το πλήρωμα του πλοίου τις παρελθούσες εκείνες μέρες μιας εποχής που η εφοπλιστική εταιρεία του Σταύρου Νιάρχου στην οποία ήμουν ναυτολογημένος, έκλεισε συμβόλαιο για ορισμένα δρομολόγια μεταφοράς πετρελαίου από τη Λιβύη στο Free Port της Αμερικής.\nΕίχα ξεμπαρκάρει από το πλοίο “Euginie S. Niarchos” και μπαρκάρισα σχεδόν αμέσως στο τέταρτο κατά συνέχεια πλοίο της ίδιας εταιρείας.\nΉταν το “World Knowledge”, ένα τάνκερ τεραστίων διαστάσεων και χωρητικότητας, το τρίτο μεγαλύτερο σε όλο τον κόσμο. Χωρούσε 350 χιλιάδες τόνους και ήταν μήκους πέραν τον 500 μέτρων. Και καθώς ήταν πολύ μεγάλο για να μπορεί να δένει στα περισσότερα λιμάνια, συνήθως αγκυροβολούσε στα βαθιά και φορτοεκφόρτωνε από πλατφόρμες. Σε αυτό το πλοίο έλαχε εκείνο τον καιρό να είμαι μπαρκαρισμένος.\nΤο δρομολόγιο μας ξεκινούσε από τερματικό σταθμό της Λιβύης, και αφού διαπλέαμε τη Μεσόγειο και περνούσαμε τα στενά του Γιβραλτάρ, μπαίναμε στον Ατλαντικό ωκεανό. Με προορισμό τις Μπαχάμες, περνούσαμε από τα επικίνδυνα νερά του τριγώνου των Βερμούδων, και φτάναμε στο λιμάνι του Free Port όπου ξεφορτώναμε.\nΣτους επίσημους χάρτες η περιοχή ως Τρίγωνο των Βερμούδων δεν αναφέρεται και δεν αναγνωρίζεται, απλά γίνεται προφορικός λόγος για την περιοχή ως φανταστικό δημιούργημα των ανθρώπων. Παρ’ όλα αυτά, το μυστήριο που περιβάλλει την περιοχή είναι πραγματικό, και τα πλοία και αεροσκάφη που έχουν χαθεί είναι επίσης πραγματικότητα.\nΉταν μια ήσυχη νύχτα του χειμώνα με τη θάλασσα γαληνεμένη και τον ουρανό ξάστερο χωρίς ένα σύννεφο να σκιάζει το φως των αστεριών.\nΜόνη αίσθηση χειμωνιάτικη ήταν το τσουχτερό κρύο, και όλοι που δεν είχαμε βάρδια μαζευτήκαμε από νωρίς στο ζεστό καθιστικό για να δούμε μια ταινία σινεμά που είχαμε παραλάβει τα καρούλια της στο προηγούμενο λιμάνι. Ήταν ένα ντοκιμαντέρ που κατά σύμπτωση αναφερόταν στα επικίνδυνα νερά των Βερμούδων, που επίσης κατά σύμπτωση εκείνες τις ώρες το πλοίο μας τα έπλεε.\nΉταν πολύ ενδιαφέρον ντοκιμαντέρ με έντονο το μυστήριο που κάλυπτε τα παράξενα και ανεξήγητα που συνέβαιναν σ’ αυτή τη θάλασσα, που έκανε τη φαντασία μας να οργιάζει και μια αίσθηση ανησυχίας και φόβου να μας καταλαμβάνει. Παράξενες σκέψεις κυρίευσαν το μυαλό μου και καθώς ήμουν πολύ νέος, εύκολα επηρεάστηκα και παρασύρθηκα στη δίνη του φόβου από τις παραδοξολογίες και τα απόκοσμα φαινόμενα που συναβαιναν σε τούτη τη θάλασσα. Σκεφτόμουν μήπως τόχε η μοίρα μας να πάθουμε και εμείς το ίδιο, και αν όχι σ’ αυτό το ταξίδι, μήπως στο επόμενο ή στο μεθεπόμενο, ή σε κάποιο άλλο, αφού τα επόμενα δρομολόγια του πλοίου σ’ αυτή τη θάλασσα θα ήσαν αρκετά.\nΜε ανήσυχες σκέψεις να μου τριβελίζουν το μυαλό αλλά και πολλή περιέργεια, όταν τέλειωσε η ταινία βγήκα στο πρυμναίο κατάστρωμα να δω την περί του λόγου θάλασσα του διαβόλου, που τόσα ανεξήγητα σε αυτήν είχαν συμβεί, και πάνω της είχαμε τη μοίρα μας εκείνες τις ώρες.\nΤην είδα μαύρη και σκοτεινή, χωρίς τα αστέρια στον ουρανό να της δίνουν κάποια έστω μικρή αναλαμπή. Έμοιαζε μαύρη πίσσα ίδια του διαβόλου. Ακόμα και τα αφρισμένα νερά που αναταράσσονταν από την προπέλα δεν άσπριζαν, παρέμεναν και αυτά σκοτεινά. Μου φάνηκε περίεργο και αφύσικο υπό το σχεδόν άπλετο φως των αστεριών που έφεγγαν στο ουράνιο στερέωμα να είναι η θάλασσα τόσο πολύ σκοτεινή. Κάτι δεν έδειχνε φυσιολογικό, κάτι έμοιαζε να υπάρχει στην ατμόσφαιρα υπερφυσικό και απόκοσμο. Κάτι που ίσως να ήταν μόνο της σκέψης μου, αλλά που επηρέαζε τη φαντασία μου και έκανε τις σκέψεις μου ανήσυχα φοβισμένες.\nΚοίταζα επίμονα σε όλο τον ορίζοντα προσπαθώντας να ξεχωρίσω κάτι υπαρκτό εκτός από το βαθύ σκοτάδι, έστω κάποια σκιά, θέλοντας να καθησυχάσω τις επηρεασμένες μου σκέψεις πως δεν πλέαμε πάνω σε αφύσικη θάλασσα κάποια άλλης διάστασης στην οποία ίσως μεταφερθήκαμε από τα παράξενα παραφυσικά φαινόμενα που συνέβαιναν στην καταραμένη θάλασσα του τριγώνου.\nΚοίταξα πάνω τ αστέρια στον ουρανό, και μεγαλύτερη αγωνία με κυριευσε, γιατί είδα και αυτά να ξεθωριάζουν σιγά και αβίαστα, και σιγά να σβήνουν και να σκοτεινιάζουν αφήνοντας μαύρη πίσσα το σκοτάδι να παίρνει τη θέση τους. Ολόκληρο το πλοίο βυθίστηκε στο σκότος με μόνο σημάδι από φως, το λιγοστό που έβγαινε από τη χαραμάδα της σιδερένιας πόρτας που οδηγούσε εντός του πλοίου.\nΑν κάποια φυσική απειλή υπήρχε προερχόμενη εκ της θαλάσσης τίποτα δεν το έδειχνε, ήταν μόνο ένα βαθύ συναίσθημα φόβου εντός μου προερχόμενο από τις ιστορίες που έλεγαν οι άνθρωποι πως συνέβαιναν, ιστορίες παράδοξες και ανατριχιαστικές που μου αναστάτωσαν το υποσυνείδητο, και μου δημιούργησαν φοβίες βγαλμένες από το ασυνείδητο.\nΑκουμπισμένος στα ρέλια σαν άγαλμα ακίνητος έστεκα, και μου φαινόταν πως ένιωθα στην ατμόσφαιρα μια απειλή. Ανεξέλεγκτη η φαντασία μου κάλπασε φέρνοντας στο νου μου τις φοβερές ιστορίες για τούτο τον τόπο που παρακολούθησα προηγουμένως στο ντικυναντλερ, και ρίγος φόβου άρχισα να αισθάνομαι πως σιγά με διαπερνούσε. Προσπάθησα να πείσω τον εαυτό μου πως το απόλυτο σκοτάδι που ξαφνικά μας σκέπασε δεν ήταν από αφύσικα ή μεταφυσικά φαινόμενα που συνέβαιναν στην περιοχή αλλά ίσως ήταν του καιρού, και πως τα σύννεφα και η ομίχλη έκρυψαν τα αστέρια και τη θάλασσα δημιουργώντας το απόλυτο σκοτάδι, αυτό το απύθμενο και κατάμαυρο χρώμα της νύχτας που ξαφνικά μας σκέπασε οδηγώντας με στις φοβερές σκέψεις που σαν ερινύες μου αναστάτωσαν όλο το είναι…\nΔεν ξέρω πόση ώρα πέρασε, οι κακές σκέψεις όμως με είχαν καθηλώσει σε στάση ακίνητη για πολλή ώρα. Ώσπου σε κάποια στιγμή αντιλήφτηκα το σκοτάδι να φεύγει και τη θέση του να παίρνει το ροδαλό φως της αυγής και τον ορίζοντα να ξεχωρίζει, ενώ το μαύρο της θάλασσας και αυτό σιγά να χρωματίζει στο χρώμα του μπλε, το φυσικό του ουρανού και του νερού.\nΉταν ξημέρωμα μιας άλλης μέρας συνηθισμένης όπως τόσες άλλες, που το φως της έδιωξε τις μαύρες και κακές μου σκέψεις που ίσως ήταν του μυαλού μου δημιουργήματα, σκέφτηκα με ανακούφιση.


ΔΤ- Ομιλία της ΥΜΑΘ στη Βουλή για την κύρωση του Κρατικού Προϋπολογισμού του οικονομικού έτους 2018 | Υ.ΜΑ.Θ.\nΑρχική Δελτία Τύπου ΔΤ- Ομιλία της ΥΜΑΘ στη Βουλή για την κύρωση του Κρατικού Προϋπολογισμού...\nΔΤ- Ομιλία της ΥΜΑΘ στη Βουλή για την κύρωση του Κρατικού Προϋπολογισμού του οικονομικού έτους 2018\n13 12 2018 1\nΣήμερα, Τετάρτη 13 Δεκεμβρίου 2017, η Υφυπουργός Εσωτερικών (Μακεδονία-Θράκης) Μαρία Κόλλια-Τσαρουχά, απηύθυνε ομιλία στη Βουλή σχετικά με την κύρωση του Κρατικού Προϋπολογισμού του οικονομικού έτους 2018.\nΟ προϋπολογισμός του 2018, που συμπίπτει χρονικά με την έξοδό της χώρας μας από τα μνημόνια, αποδεικνύει την αποφασιστικότητα και την αποτελεσματικότητα αυτής της Κυβέρνησης. Μέσα σε 3 χρόνια, η χώρα φτάνει στην έξοδο μιας κρίσης που με τις κυβερνήσεις που τη δημιούργησαν, όχι μόνο δεν φαινόταν να τελειώνει, αλλά κάθε χρόνο γινόταν και χειρότερη. Συμμαζεύουμε τα οικονομικά του κράτους και αποδεικνύουμε πέρα από κάθε αμφιβολία, αυτό που η παράταξη των Ανεξάρτητων Ελλήνων από την ίδρυσή της υποστήριζε: Ότι η Ελλάδα είναι μια χώρα που μπορεί, αλλά για να ορθοποδήσει έπρεπε να σταματήσει η ασυδοσία και η κατασπατάληση του δημόσιου χρήματος και της περιουσίας του λαού μας.\nΠέρα από κάθε αμφιβολία, σήμερα, έχει αποδειχτεί, ότι εκείνη η κατάσταση βόλευε πολύ σε κάποιους, και για αυτό έκαναν ό,τι ήταν δυνατόν για να μην αλλάξει και κάνουν τα πάντα ασκώντας αντιπολίτευση που τους εκθέτει, για να επανέλθει. Μπορώ να σας πω σαν κοινοβουλευτικός από το 2000, ότι έζησα πράγματα, ότι υποστήριξα ανθρώπους, ψήφισα νόμους, που δεν μπορώ να πω ότι ντρέπομαι, αλλά ελέγχω σήμερα τον εαυτό μου ότι έπρεπε πολύ πιο νωρίς να κάνω την κριτική μου και την αυτοκριτική μου, την οποία κάνω τώρα.\nΕμείς παραμένουμε ξεκάθαρα τοποθετημένοι κατά των πολιτικών λιτότητας, και αυτό εξακολουθούμε να το υποστηρίζουμε και σήμερα. Έχοντας όμως ευθύνη απέναντι στην πατρίδα, αναλάβαμε πλήρως το πολιτικό κόστος και προχωρήσαμε σε έντιμο συμβιβασμό με τους Ευρωπαίους εταίρους. Ζητήσαμε την ευθύνη –και ο λαός μας στήριξε και μας έδωσε την ψήφο του- να βγάλουμε τη χώρα από την κρίση. Αν δεν αναλαμβάναμε εμείς την ευθύνη, θα επιτρέπαμε τη συνέχιση του καθεστώτος της ασυδοσίας και της υποταγής σε εξωγενή συμφέροντα, που ζημίωνε ασταμάτητα την πατρίδα. Αυτή η επιλογή επιβεβαιώθηκε με την ψήφο των Ελλήνων το Σεπτέμβριο του 2015.\nΟι θετικές εξελίξεις, σήμερα, μας ανταμείβουν όλους. Η χώρα οδηγείται με συνέπεια έξω από την κρίση, και ολόκληρη η Ευρώπη το αναγνωρίζει. Ο Ελληνικός Λαός, ο μοναδικός στον οποίο λογοδοτούμε, βλέπει και αντιλαμβάνεται την προσπάθειά μας. Δεν χρειαζόμαστε δημοσκοπήσεις για να το επιβεβαιώσουν. Το βλέπουμε καθημερινά στην κατάσταση που με σταθερά βήματα βελτιώνεται, αλλά κυρίως στο ότι τα μόνα αρνητικά που προσπαθούν κάποιοι να μας προσδώσουν, είναι βασισμένα σε κατασκευασμένες ειδήσεις, στη διασπορά φόβου και σε κατηγορίες χωρίς αντίκρισμα. Οι εκπρόσωποι του χθεσινού συστήματος, που αποχωρεί πλέον οριστικά, μπορούν να λένε ό,τι θέλουν. Η πραγματικότητα τους διαψεύδει αμείλικτα.\nΟ φετινός προϋπολογισμός είναι η τελική ευθεία στη πορεία μιας χώρας που σηκώνεται ξανά στα πόδια της. Είναι ο τελευταίος που κατατίθεται στο πλαίσιο του προγράμματος δημοσιονομικής προσαρμογής που συμφωνήσαμε με τους εταίρους μας. Είναι ένας ακόμη προϋπολογισμός ειδικών συνθηκών, αλλά ο πρώτος με σαφή ημερομηνία λήξης. Η επιβεβαίωση των επιλογών μας, μας κάνει ακόμη πιο αποφασισμένους να συνεχίσουμε να δίνουμε τη μάχη για να βγάλουμε το βάρος από τις πλάτες του Έλληνα πολίτη.\nΤο επόμενο διάστημα θα φανούν τα πλήρη αποτελέσματα των επιλογών και του σχεδιασμού μας. Είναι δέσμευση όλων η μείωση των φορολογικών συντελεστών για τις ελληνικές επιχειρήσεις και τα ελληνικά νοικοκυριά, όπως και η εφαρμογή περισσότερων μέτρων κοινωνικής προστασίας για να στηρίξουμε την ελληνική οικογένεια. Δεν θα κάνουμε το ένα σε βάρος του άλλου, όπως προτείνει η Αντιπολίτευση, ξεχνώντας ότι όπου δόθηκε ανοιχτή επιταγή στα μεγάλα συμφέροντα, αυτά μετέφεραν αποδεδειγμένα τα κέρδη τους εκτός χώρας, γιατί το χρήμα, κυρίες και κύριοι συνάδελφοι, δεν έχει πατρίδα. Κάθε επιλογή μας, γίνεται με κριτήριο την προστασία του συνόλου των συνανθρώπων μας και της πατρίδας μας. Μιλούμε για δίκαιη κατανομή του πλούτου και ισότιμη συμμετοχή όλων των Ελλήνων, χωρίς προνομιούχους.\nΤο πρώην Υπουργείο Μακεδονίας-Θράκης, το ΥΜΑΘ, του οποίου ως Υφυπουργός έχω την ευθύνη ως φορέας πολιτικής εκπροσώπησης της Μακεδονίας και της Θράκης και ως η μόνη κυβερνητική παρουσία εκτός Αθηνών στην Ελληνική Περιφέρεια, συμμετέχει με όλες τις αρμοδιότητές και τις δυνάμεις του σ’ αυτή την προσπάθεια. Με περιορισμένα μέσα μεν, συνεχίζουμε την αποστολή του με τη μεγαλύτερη δυνατή ένταση.\nΠέρα από τα εθνικά θέματα που στηρίζουμε με κάθε τρόπο, κεντρικός μας στόχος είναι η ενίσχυση της επιχειρηματικότητας και της παραγωγής. Η γεωργία, η κτηνοτροφία και η βιοτεχνία, τομείς στους οποίους η Μακεδονία και η Θράκη μας, ήδη πρωταγωνιστούν ή μπορεί να πρωταγωνιστήσουν με την κατάλληλη πολιτική θέληση, είναι «ατμομηχανές της ανάπτυξης» που μπορούν να συνεισφέρουν αποφασιστικά ώστε η ευημερία να επιστρέψει στη χώρα μας. Το σχέδιο και η βούληση είναι κατατεθειμένα και το ΥΜΑΘ θα κάνει ό,τι είναι δυνατόν ώστε η Βόρεια Ελλάδα να πρωτοστατήσει σ’ αυτή την προσπάθεια.\nΑπό την πρώτη στιγμή που ανέλαβα, πέτυχα το ξεμπλοκάρισμα των πληρωμών επενδυτικών σχεδίων που καθυστερούσαν επί σειρά ετών και πληρώσαμε οικονομικές ενισχύσεις ύψους άνω των 30 εκατομμυρίων ευρώ προς επιχειρήσεις της Βόρειας Ελλάδας. Μέχρι το τέλος του 2017 έχουμε προγραμματίσει και έχουν γίνει απαραίτητες ενέργειες για πληρωμές ύψους 13 εκατομμυρίων ευρώ. Θα μου επιτρέψετε να ευχαριστήσω και να συγχαρώ τους υπαλλήλους του Μακεδονίας Θράκης, που όντας λίγοι στον αριθμό υπερβαίνουν τον εαυτό τους απάναντι στην αγωνία των επενδυτών.\nΕνδεικτικά σας τα ανέφερα αυτά, καθώς το πρόγραμμα βρίσκεται ακόμη σε εξέλιξη, ότι στο πλαίσιο του Νέου Αναπτυξιακού Νόμου, έχουμε υποδεχτεί ήδη δεκάδες επενδυτικά σχέδια από τη Μακεδονία και τη Θράκη, ύψους μεγαλύτερου του μισού δισεκατομμυρίου ευρώ. Πρόκειται για 34 επενδυτικά σχέδια, 7 σχέδια Νέων Ανεξάρτητων Μικρομεσαίων Επιχειρήσεων ύψους 89.500.000 ευρώ και 13 επενδυτικά σχέδια Μηχανολογικού Εξοπλισμού ύψους 116 εκατομμυρίων ευρώ. Αυτές οι επενδύσεις δημιουργούν 740 νέες άμεσες θέσεις εργασίας και εξασφαλίζουν άλλες 17.800 υφιστάμενες θέσεις.\nEργαζόμαστε ώστε σε όλους τους τομείς του χώρου της αρμοδιότητάς μας, να προωθήσουμε τον εκσυγχρονισμό, να αναδείξουμε νέες και καινοτόμες προτάσεις, και να ενισχύσουμε τις δομές δικτύωσης και συνεργασιών. Φυσικά υπάρχουν ακόμη πολλά προβλήματα. Κανείς μας δεν πιστεύει ότι η κατάσταση είναι σήμερα η καλύτερη δυνατή, ειδικά για τον αγροτικό τομέα και την αγροτική οικογένεια. Πρέπει να γίνουν περισσότερα και πιο γρήγορα. Η επιβαρυμένη επί πολλά χρόνια οικονομία, θέτει σκληρά όρια στα πράγματα που μπορούμε να κάνουμε. Ευτυχώς, όμως, η κατάσταση αυτή, θα επικρατεί για λίγο καιρό ακόμα.\nΈνα από τα πρόγράμματα που εποπτεύουμε και σχετίζεται με την προώθηση της επιχειρηματικότητας, είναι η Αλεξάνδρεια Ζώνη Καινοτομίας, ένα «πάρκο ανάπτυξης», που θα υποστηρίζονται και θα εδρεύουν νεοφυείς επιχειρηματικές επενδύσεις, υψηλής γνώσης και τεχνολογίας. Η Αλεξάνδρεια Ζώνη φέτος έχει ήδη ολοκληρώσει τη δημιουργία ενός πλαισίου συνεργασιών με τεχνολογικά και επιχειρηματικά δίκτυα από το εξωτερικό, με το Δήμο Θεσσαλονίκης, με το Αριστοτέλειο Πανεπιστήμιο, με την Aegean Airlines και με εξειδικευμένα στελέχη του διεθνούς προγράμματος Jaspers. Μέσα στο 2018 ολοκληρώνεται η μελέτη βιωσιμότητας του «Θύλακα Υποδοχής Καινοτόμων Δραστηριοτήτων» και είναι επίσης σε εξέλιξη η εκπόνηση των απαραίτητων μελετών, έτσι ώστε να προχωρήσει εντός του 2018 η χωροθέτηση και η πολεοδόμηση του Θύλακα, με την έκδοση του προβλεπόμενου Προεδρικού Διατάγματος. Όλα τα παραπάνω γίνονται με ένα εξαιρετικά συρρικνωμένο προϋπολογισμό, και με προσωπικό που αριθμεί σε μόλις 3 άτομα. Είναι προφανές, καθώς πρόκειται για ένα πρόγραμμα που έχει ανακοινωθεί εδώ και 10 χρόνια, και αντλούσε χρήματα από τον προϋπολογισμό χωρίς ουσιαστικό αντίκρισμα, ότι με τη δική μας δράση μπήκε σε ένα δρόμο ολοκλήρωσης και υλοποίησης.\nΈνας άλλος τομέας της αρμοδιότητάς μας, ακόμη και αν δεν δίνει εκ πρώτης όψεως την εικόνα της οικονομικής του διάστασης, γιατί ορθώς υπερκαλύπτεται από το πολύ μεγαλύτερο μήνυμα που εκπέμπει, είναι το Κέντρο Διαφύλαξης Αγιορείτικης Κληρονομιάς, με αρμοδιότητά του την έγκριση και εκτέλεση τεχνικών έργων στο Άγιο Όρος, το οποίο στην ουσία αποτελεί την Κιβωτό της Ορθοδοξίας. Η ακτινοβολία του είναι τέτοια που μπορεί και ελκύει επισκέπτες από όλη την υφήλιο ακόμη και άλλων θρησκευτικών δογμάτων. Είναι προφανές λοιπόν το πόσο σημαντική είναι η οικονομική παράμετρος των προσπαθειών μας και προς αυτή την κατεύθυνση.\nΤο ΥΜΑΘ παρέχει επίσης πολύτιμη στήριξη σε όλες τις πρωτοβουλίες που προέρχονται από το σύνολο του βορειοελλαδικού χώρου καταστώντας έτσι την παρουσία του πολύτιμο αρωγό στις προσπάθειες όλων εκείνων που θέλουν και μπορούν να υλοποιήσουν επιχειρηματικές, καινοτόμες ή πολιτιστικές προτάσεις και το μειονέκτημά τους είναι η απόστασή τους από τα κέντρα λήψης αποφάσεων.\nΚαι εδώ οφείλω να αναφερθώ στο εξαιρετικό έργο της Διεθνούς Έκθεσης Θεσσαλονίκης, που το 2018 με τις προσπάθειες του Αλέξη Τσίπρα και του Δ.Σ. και τις δικές μου, θα έχει ως τιμώμενη χώρα τις Ηνωμένες Πολιτείες Αμερικής. Προετοιμαζόμαστε για την καλή δυνατή προετοιμασία προς όφελος και των δύο χωρών και φυσικά της Βόρειας Ελλάδας.\nΚυρίες και κύριοι, ολοκληρώνοντας, χωρίς καμία επιθυμία θριαμβολογίας και ως κοινοβουλευτικός από το 2000, οφείλω να στείλω προς όλους σας μια προτροπή: Οι προϋποθέσεις για να μπει η χώρα μας, επιτέλους, σε μια πορεία ευημερίας, ισονομίας και ισοπολιτείας, έχουν τεθεί. Σεβόμενοι την εντολή που λάβαμε από τον ελληνικό λαό, ανεξάρτητα από την πολιτική παράταξη που υπηρετεί ο καθένας μας, οφείλουμε να μην αφήσουμε να χαθεί καμία ευκαιρία.\nΠροηγούμενο άρθροΔΤ- Αναγόρευση της ΥΜΑΘ κας Μ. Κόλλια-Τσαρουχά σε Επίτιμη Πρόεδρο του Αρχείου Ελληνικού Χορού\nΕπόμενο άρθροΔΤ- Χαιρετισμός της ΥΜΑΘ για την ανάδειξη της Αμφίπολης μέσω του προγράμματος Interreg


ΤΡΟΠΟΙ ΠΛΗΡΩΜΗΣ | INSPIRAL JEWELRY\nΗ παραγγελία σας αποστέλλεται στην διεύθυνση που θα επιλέξετε κατά την καταχώρησή της και πληρώνεται με την παραλαβή της. Όταν έρθει στο χώρο σας ο υπάλληλος της συνεργαζόμενης ταχυμεταφορικής εταιρείας να σας παραδώσει το δέμα, πληρώνετε μετρητά την αξία της παραγγελίας σας. Διευκρινίζεται ότι παραλαμβάνεται το δέμα εφόσον η συσκευασία δεν είναι κατεστραμμένη ή ανοιγμένη. Ως εκ τούτου δεν δικαιούστε να ανοίξετε το δέμα πριν την παραλαβή του από τον υπάλληλο της ταχυμεταφορικής εταιρείας. Θα θέλαμε τέλος να γνωρίζετε ότι η αντικαταβολή είναι δωρεάν για όλες τις παραγγελίες που αποστέλλονται εντός Ελλάδας εφόσον αυτές ξεπερνούν τα 50€. Για παραγγελίες συνολικού ποσού μικρότερου ή ίσου των 50€, τα έξοδα αντικαταβολής είναι 1,9€. Η μέθοδος της αντικαταβολής δεν υποστηρίζεται για αποστολές στο εξωτερικό και για ειδικές κατασκευές.\nΜπορείτε να πληρώσετε σε ασφαλές τραπεζικό περιβάλλον με τις ακόλουθες πιστωτικές, χρεωστικές και πληρωμένες κάρτες: Visa, Mastercard, Maestro, American Express, Diners. Θα ανακατευθυνθείτε για την πληρωμή στην ασφαλή σελίδα του Cardlink της Τράπεζας Alpha Bank.\nΣτην περίπτωση αυτή θα πρέπει να καταθέσετε το συνολικό ποσό της παραγγελίας σας, σε έναν από τους παρακάτω τραπεζικούς λογαριασμούς γράφοντας ως αιτιολογία inspiral.gr και τον αριθμό παραγγελίας. Η παραγγελία παραμένει εκκρεμής και οριστικοποιείται - και αρά αρχίζουν να τρέχουν οι προθεσμίες εκτέλεσης των 4 εως 8 ημερών - με την επιβεβαίωση της κατάθεσης από το inspiral.gr του συνολικού ποσού. Μόλις κάνετε την κατάθεση θα πρέπει να μας αποστείλετε το αποδεικτικό της κατάθεσης (φωτογραφία, screenshot κτλ) στο info@inspiral.gr με θέμα «Κατάθεση σε τραπεζικό λογαριασμό – Αριθμός Παραγγελίας ΧΧΧ». Μην ξεχνάτε πως η κατάθεση θα πρέπει να γίνεται μέσα σε τρεις ημέρες από την παραγγελία, αλλιώς η παραγγελία ακυρώνεται αυτόματα. Σε περίπτωση που πραγματοποιείτε την πληρωμή μέσω τρίτης τράπεζας και όχι από την ίδια τράπεζα, θα πρέπει να χρεώνεστε με την επιβάρυνση εμβάσματος σε άλλη τράπεζα. Σε κάθε περίπτωση το inspiral.gr διατηρεί το δικαίωμα να αναστείλει την παραγγελία σας εάν γίνει μεταφορά από τρίτη τράπεζα με χρέωση του παραλήπτη των χρημάτων με τα έξοδα εμβάσματος, και μέχρι καταβολής αυτών στον τραπεζικό λογαριασμό.


WEATHER ALERT GREECE - Τρομάζουν τα ποσά βροχής που προβλέπει το ευρωπαϊκό κέντρο καταιγίδων Estofex.\n''Ψυχρή λίμνη': Ισχυρές καταιγίδες και χαλαζοπτώσεις έως την Πέμπτη προβλέπει η ΕΜΥ\nΤι είπε στην Ασφάλεια Βόλου ο διαχειριστής του «Συλλόγου Κυνηγών Λαθρομεταναστών» – Εκλιπαρούσε τους αστυνομικούς\n«Ήταν μια ανοησία, δεν τα εννοούσαμε. Αφήστε μας, δεν θα πειράξουμε κανέναν. Ήταν όλα ένα λάθος».\n"Έφυγε" ο Γραμματέας της Β' Πανελλαδικής και εκδότης του "Σχολιαστή" και της "Μέδουσας" Γιώργος Πιτουρόπουλος\nΟ Γιώργος ήταν ο εκδότης του αριστερού περιοδικού ΣΧΟΛΙΑΣΤΗΣ (1983-1990) και ένας από τους τέσσερις της ομάδας που διεύθυνε το πρωτοποριακό περιοδικό.\nEπτά τα επιβεβαιωμένα κρούσματα κορωνοϊού στην Ελλάδα\nΠροειδοποίηση Αρναούτογλου για το σπάνιο φαινόμενο που έρχεται την Παρασκευή (video)\nΗ πρόγνωση του καιρού από το Σάκη Αρναούτογλου μέχρι το Σαββατοκύριακο.\nΜια γρήγορα κινούμενη ατμοσφαιρική διαταραχή θα επηρεάσει κυρίως τα βόρεια ηπειρωτικά και θαλάσσια τμήματα της χώρα\nΝέα προειδοποίηση Αρναούτογλου για το Σάββατο\nΒροχές και ασυνήθιστα ισχυροί νοτιοδυτικοί άνεμοι για την περίοδο που διανύουμε αναμένεται να προκαλέσουν το Σάββατο μια ατμοσφαιρική διαταραχή στη ΒΔ Ευρώπη\nΠροσοχή τις βραδινές ώρες, στο επικίνδυνο φαινόμενο που ακολουθεί τον καύσωνα... (Video)\nΠροσοχή τις βραδινές ώρες, στο επικίνδυνο φαινόμενο που ακολουθεί τον καύσωνα...\nΜε κακό καιρό θα κάνει «ποδαρικό» ο νέος χρόνος\nΜε κακό καιρό θα κάνει «ποδαρικό» ο νέος χρόνος, καθώς δύο διαδοχικά κύματα κακοκαιρίας θα πλήξουν τη χώρα μας τις επόμενες μέρες\nΧαμηλές θερμοκρασίες προβλέπει η Εθνική Μετεωρολογική Υπηρεσία. Αναλυτικά η πρόγνωση του καιρού για σήμερα\nΧριστούγεννα με χιόνια, βροχές και παγωνιά!\nΈνα ψυχρό μέτωπο αναμένεται να σαρώσει τα Χριστούγεννα ολόκληρη τη χώρα από βορρά προς νότο, με εξαιρετικά μεγάλη ταχύτητα.\nΈντονες χιονοπτώσεις αναμένονται αύριο Πέμπτη και την Παρασκευή\nΈντονα καιρικά φαινόμενα περιμένουμε στην Ελλάδα με χιονοπτώσεις ακόμα και σε πεδινά τμήματα.\nΚλειστά θα παραμείνουν αύριο Δευτέρα αρκετά σχολεία αύριο λόγω έντονης κακοκαιρίας και πυκνής χιονόπτωσης. Πού θα χρειαστούν αλυσίδες οι οδηγοί\nΣταδιακή αλλαγή του καιρού από Δευτέρα, βροχές και πτώση της θερμοκρασίας\nΣταδιακή αλλαγή του καιρού αναμένεται από την Δευτέρα με βροχές από τα δυτικά.\nΑυξημένη η πιθανότητα δημιουργίας μεσογειακού κυκλώνα στο νότιο Ιόνιο\nΠολύ μεγάλη είναι η πιθανότητα σχηματισμού του μεσογειακού κυκλώνα αργά το βράδυ της Πέμπτης στο Νότιο Ιόνιο.\nΣυνεχίζεται η κακοκαιρία «Ξενοφών» που πλήττει σχεδόν όλη τη χώρα με θυελλώδεις ανέμους και σημαντική πτώση της θερμοκρασίας.\nΑλλαγή στο σκηνικό του καιρού με ισχυρές βροχές και καταιγίδες που δεν αποκλείεται να συνοδεύονται τοπικά από χαλαζοπτώσεις και ισχυρούς ανέμους , προβλέπει με έκτακτο δελτίο της η Εθνική Μετεωρολογική Υπηρεσία.\nΑλλαγή του καιρού με μπουρίνια, καταιγίδες και πτώση της θερμοκρασίας\nAλλάζει και πάλι το σκηνικό του καιρού. Αναλυτικά η πρόγνωση των επόμενων ημερών από την ΕΜΥ:\nΣήμερα έως 40, από αύριο δροσίζει\nΤο θερμόμετρο θα δείξει και σήμερα 39 έως και 40 βαθμούς Κελσίου, αλλά από αύριο ο καιρός «γυρίζει» και η θερμοκρασία επανέρχεται στα κανονικά για την εποχή επίπεδα.\nΣάκης Αρναούτογλου: Έρχεται καύσωνας, μέχρι και 44 βαθμοί\nΟ μετεωρολόγος Σάκης Αρναούτογλου, με ανάρτηση στον προσωπικό του λογαριασμό στο facebook δίνει την δική του πρόβλεψη για τον καιρό των επόμενων ημερών.\nΈκτακτο δελτίο επιδείνωσης του καιρού εξέδωσε η Εθνική Μετεωρολογική Υπηρεσία (ΕΜΥ) που προβλέπει αλλαγή των καιρικών συνθηκών από τις πρωινές ώρες της Κυριακής.\nΣημαντική πτώση θα σημειώσει η θερμοκρασία την Πέμπτη, ενώ τα κύρια χαρακτηριστικά θα είναι βροχές, χιονόνερο και παροδικές χιονοπτώσεις. Ο καιρός θα έχει ως εξής:\nΗ πρόγνωση του καιρού για τα Χριστούγεννα\nΒαρυχειμωνιά σε όλη την Ελλάδα\nΗ ΕΜΥ προβλέπει ισχυρές βροχές και καταιγίδες για ολόκληρη τη χώρα σήμερα, ενώ για αύριο προβλέπονται χιόνια και κατακόρυφη πτώση της θερμοκρασίας.\nΒροχές και καταιγίδες έρχονται το απόγευμα\nΦθινοπωρινός καθαρά ο καιρός σήμερα με σποραδικές βροχές και μεμονωμένες καταιγίδες κυρίως στα βόρεια της χώρας.\nΦθινοπωρινό το σκηνικό του καιρού από αύριο. Στα δυτικά και βόρεια αναμένονται νεφώσεις, βροχές και καταιγίδες.\nΧαλάει ο καιρός , βροχές και καταιγίδες\nΒροχές, καταιγίδες και άνεμοι μέχρι 7 μποφόρ συνθέτουν σήμερα το σκηνικό του καιρού. Στην Αττική, η θερμοκρασία θα κυμανθεί από τους 23 έως τους 31 βαθμούς Κελσίου.\nΈκτακτο δελτίο - Πού και πότε θα «χτυπήσει» η κακοκαιρία\nΑναλυτική πρόγνωση του καιρού - Πότε έρχεται το τσουχτερό κρύο\nΜε κακοκαιρία θα φύγει το 2015, καθώς ο καιρός θα παρουσιάσει σταδιακή επιδείνωση με αισθητή πτώση της θερμοκρασίας από την Τετάρτη 30 Δεκεμβρίου, ενώ στα «λευκά» θα ντυθούν ορεινές και ημιορεινές περιοχές της χώρας.\nΕίναι καιρός να προσπεράσουμε όλα αυτά που είμασταν και όπου είμασταν. Από τον Manitonquat\nΕίναι καιρός να μεταμορφωθούμε οι ίδιοι, να μεταμορφώσουμε τις σχέσεις μας, τις κοινότητές μας και την κοινωνία μας μαζί με όλους τους οργανισμούς.\nΈως 39 βαθμούς θα δείξει σήμερα το θερμόμετρο, έως 41 αύριο!\nΈως 39 βαθμούς θα δείξει σήμερα “επισήμως» το θερμόμετρο, ενώ την Τετάρτη αναμένεται περαιτέρω άνοδος της θερμοκρασίας, έως και τους 41 βαθμούς στα ηπειρωτικά.\nΤι καιρό θα έχει σήμερα στην Γερμανία;\nΤο δελτίο καιρού των επόμενων ημερών...\nΕναλλακτικό δελτίο καιρού...


ΕΠΙΑΣΕ ΤΟΝ ΑΝΤΡΑ ΤΗΣ ΝΑ ΤΗΝ ΑΠΑΤΑ ΜΕ ΤΗΝ ΜΗΤΕΡΑ ΤΗΣ – spld live\nΌπως είπε άρχισε να έχει υποψίες όταν παρατήρησε ότι ο σύζυγός της έλειπε χωρίς δικαιολογίες. Όταν μίλησε με τη μητέρα της στο τηλέφωνο, εκείνη σήκωσε τείχη και αρνήθηκε να επιβεβαιώσει ή να διαψεύσει τις κατηγορίες για απιστία. «Έγινε αμυντική και έριξε όλη την ευθύνη πάνω του. Με αποκάλεσε πολλά πράγματα, δεν απάντησε ποτέ στην ερώτηση» είπε η Τάνια.\nΑυτή δεν ήταν η πρώτη του απιστία. Η Τάνια αποκάλυψε ότι παλαιότερα την απατούσε με μια παλιά τους φίλη και τότε είχε στραφεί στη μητέρα της για παρηγοριά. Αποφάσισε να τον συγχωρέσει για χάρη της κόρης τους. Ωστόσο, τον εγκατέλειψε μετά που ανακάλυψε τη σχέση του με τη μητέρα της. «Τον εγκατέλειψα, δεν άντεχα άλλο, μπούχτισα» εξομολογήθηκε η γυναίκα. «Ήταν ο πρίγκιπάς μου πριν από έξι χρόνια, πριν μείνω έγκυος. Ήμουν αφελής και εύπιστη» κατηγορεί τον εαυτό της.\nΣΤΙΣ ΧΑΡΕΣ ΤΟΥΣ ΟΙ ΟΠΑΔΟΙ ΤΗΣ ΕΒΕΡΤΟΝ (ΒΙΝΤΕΟ)


Ο Άρης και ο Γιώργος ξέρουν πού πάνε οι Clubbers όταν γεράσουν - RatPack.gr\nINTERVIEWS | 11/10/2017\nΚατεβαίνεις την Πειραιώς, στρίβεις στην Ιερά Οδό και λίγο πριν τις γραμμές κάνεις δεξιά. Βρίσκεσαι μια ανάσα από έναν ναό του οποίου οι πιστοί δεν προσκυνούν εικόνες. Ο δικός τους ο θεός είναι άυλος και φροντίζει να κάνει τις εμφανίσεις του μεταμεσονύχτια. Πολλοί τον έχουν δει να ξεχύνεται ως ωστικό κύμα από δίμετρα ηχεία και να «λούζει» τους πιστούς με techno και tech-house beats.\nΑυτός ο ιδιαίτερος και πολυεπίπεδος ναός, έχει όνομα: Steam Athens.\nΠεράσαμε ευλαβικά την πόρτα του και μιλήσαμε με τους δύο ωραίους τύπους που κρατάνε τα κλειδιά του: τον Άρη Πιπεράκη και τον Γιώργο Παλιού.\nΚαι να τι μας είπαν...\nΤο Steam μπαίνει αισίως στην 3η σεζόν του. Τι να περιμένουμε φέτος από την ομάδα του;\nΦέτος έχουμε ίσως την πιο γεμάτη χρονιά από άποψη bookings. Έχουμε κλείσει πολλά μεγάλα ονόματα και συνεργασίες με δυνατές ομάδες και promoters. Το παραπάνω γεγονός σε συνδυασμό με την ανακαίνιση του χώρου, το πλήρες ηχοσύστημα void, τα νέα φώτα και visual θα προσφέρουν μια μοναδική οπτικοακουστική εμπειρία στον clubber.\nΜε δύο γεμάτες σεζόν και την 3η προ των πυλών νομίζω ότι μπορεί να γίνει ένας απολογισμός: τι έχετε πετύχει μέχρι τώρα, τι έχει μείνει πιο «πίσω» σε σχέση με τα αρχικά σας σχέδια;\nΠιστεύουμε ότι τόσο η συνεχής και αδιάκοπη προσπάθεια, όσο και το σταθερό μας μέλημα να βελτιώνουμε κάθε ατέλεια , αναγνωρίζονται από τους πελάτες και κατά φυσική συνέπεια μας στηρίζουν κάθε χρόνο περισσότερο. Αυτή είναι η μεγαλύτερη επιτυχία μέχρι στιγμής για εμάς.\nΤο κοινό που αγαπάει (και) τον πιο «σκληρό» ηλεκτρονικό ήχο είναι ένα κοινό συμπαγές και φανατικό. Εσείς βλέπετε να ανανεώνεται ή έχουμε να κάνουμε με τους ίδιους clubbers που μεγαλώνουν και πιθανόν ωριμάζουν ως προς τις προτιμήσεις τους;\nΙσχύουν και τα δύο. Υπάρχουν οι clubbers που ακούνε αυτή τη μουσική αρκετά χρόνια και συνεχίζουν, αλλά υπάρχει και μία μερίδα του κοινού που είτε λόγω ηλικίας είτε άλλων παραγόντων γνωρίζει τώρα το συγκεκριμένο είδος και σιγά - σιγά αφομοιώνεται με τους υπόλοιπους.\nΣτα 90’s είχαμε τα Οινόφυτα και την έκρηξη του clubbing. Έπειτα πολλοί ήταν αυτοί που διαπίστωσαν με κυνισμό για το θάνατο του clubbing. Τώρα σε τι φάση είμαστε;\nΣε μια χώρα, στην οποία η κρίση είναι πλέον εμφανής, κάνουμε την προσπάθεια μας καλώντας μεγάλα και καταξιωμένα ονόματα της διεθνής σκηνής με όσο το δυνατόν πιο λογικές τιμές για το κοινό. Η μέχρι τώρα πορεία μας έχει δείξει ότι το κοινό ανταποκρίνεται και μας το αναγνωρίζει .\nΣτη διάρκεια αυτών των πολλών χρόνων πώς έχουν μεταβληθεί τα γούστα του κοινού; Πλέον κοιτά πιο πολύ στη «χώρα» της νοσταλγίας ή διψά για το φρέσκο;\nΚαι σε αυτήν την περίπτωση ισχύουν και τα δύο. Το κοινό, όπως είναι φυσιολογικό , θέλει να ξαναζήσει στιγμές του παρελθόντος με djs που έχει ήδη ακούσει και περάσει καλά, παράλληλα όμως αναζητά νέα ακούσματα και καλλιτέχνες με διαφορετική οπτική στο εκάστοτε είδος που παίζουν.\nΝιώθετε λίγο ότι εσείς και μερικές ακόμα ομάδες είστε σαν κάτι σαν θεματοφύλακες (σ.σ.: κάπως βαρύγδουπος ο χαρακτηρισμός αλλά καταλαβαινόμαστε, νομίζω J) ενός τρόπου διασκέδασης που «δοκιμάστηκε» αρκετά τα προηγούμενα χρόνια;\nΔεν νομίζουμε ότι μπορούμε να χαρακτηριστούμε « θεματοφύλακες», καθώς δεν είμαστε τόσα πολλά χρόνια στο χώρο σαν μαγαζί. Ένας χαρακτηρισμός που ίσως θα μας ταίριαζε είναι συνεχιστές μιας σκηνής που έχουν χτίσει μετά από αρκετές δοκιμασίες κάποιοι πολύ ικανοί άνθρωποι και ομάδες της συγκεκριμένης σκηνής.\nΤελικά πού πάει ο clubber όταν γεράσει;\nΗ ηλικία δεν παίζει τόσο μεγάλο ρόλο! Έρχεται κόσμος που ακούει ηλεκτρονική μουσική από τότε που πρωτοξεκίνησε στην Ελλάδα να εδραιώνεται ως άκουσμα. Ίσως η συχνότητα που παρευρίσκονται στα events να μην είναι η ίδια με παλιότερα, λόγω των δυσκολιών της καθημερινότητας.\nΑυτήν την Παρασκευή φιλοξενείτε στα decks του Steam την Carola Pisaturo και το Σάββατο τον Ramiro Lopez. Να έρθουμε με γυαλιά ηλίου ή θα το σχολάσουμε πριν ξημερώσει;\nΣίγουρα θα χρειαστείτε γυαλιά, κανένα party μας δεν τελειώνει πριν ξημερώσει!\n2103412120 - 6936660260


ΗΠΑ: Δύο νεκροί από πυροβολισμούς σε πανεπιστήμιο\nΔράστης εκτιμάται ότι είναι ένας 19χρονος, ο οποίος αναζητείται. Τα θύματα δεν ήταν φοιτητές ενώ οι αρχές επεσήμαναν ότι το περιστατικό συνέβη μετά από διαμάχη\nnews247 02 Μαρτίου 2018 18:48\nΤουλάχιστον δύο άνθρωποι σκοτώθηκαν την Παρασκευή μετά από καυγά σε κοιτώνα στο πανεπιστήμιο του Κεντρικού Μίτσιγκαν, με την αστυνομία να αναζητά τον δράστη, σύμφωνα με πανεπιστημιακούς αξιωματούχους.\nΤο πανεπιστήμιο, που βρίσκεται 200 χιλιόμετρα βορειοδυτικά του Ντιτρόιτ, δήλωσε ότι δύο άτομα, που δεν ήταν φοιτητές, τραυματίστηκαν θανάσιμα ενώ ο ύποπτος εκτιμάται ότι είναι ένας 19χρονος. Σύμφωνα με το ίδιο, δεν υπήρξαν τραυματίες.\n"Η αστυνομία εκτιμά ότι η κατάσταση ξεκίνησε από μια διαμάχη", επεσήμαναν οι αρχές του πανεπιστημίου. Ο νεαρός δράστης χαρακτηρίζεται "ένοπλος και επικίνδυνος" από τις πόλη του Μάουντ Πλίζαντ.\nΌλα αυτά περίπου δύο εβδομάδες μετά τον θάνατο 17 μαθητών και εκπαιδευτικών σε γυμνάσιο της Φλόριντα. Το πανεπιστήμιο του Κεντρικού Μίτσιγκαν είναι δημόσιο ίδρυμα τετραετούς φοίτησης, με περισσότερους από 23.000 φοιτητές.


Γαρμπή - Σχοινάς για τη ληστεία: «Είμαστε συγκλονισμένοι» - e-thessalia.gr\n26 Ιανουαρίου 2020, 13:08 26 Ιανουαρίου 2020\nΤον τρόμο έζησαν στα χέρια ληστών η Καίτη Γαρμπή και ο σύζυγός της, Διονύσης Σχοινάς, το βράδυ του Σαββάτου. Τέσσερις κουκουλοφόροι, οπλισμένοι, έστησαν καρτέρι και περίμεναν την τραγουδίστρια Καίτη Γαρμπή να επιστρέψει από το μαγαζί στο οποίο εμφανίζεται στο σπίτι της στη Νέα Ερυθραία.\nΟι ληστές την απείλησαν με όπλα και την ανάγκασαν να τους βάλει μέσα στο σπίτι. Η οικία του διάσημου ζευγαριού είναι σε ένα σχετικά απομονωμένο σημείο, γεγονός που διευκόλυνε τους δράστες στην επίθεσή τους. Την ανάγκασαν να ανέβει στο σπίτι και να ξυπνήσει και τον Διονύση Σχοινά, ο οποίο άκουσε φασαρία και ανυποψίαστος είδε τους ληστές να εισβάλλουν στο δωμάτιο όπου τον ακινητοποίησαν.\nΟι ληστές πήραν από το χρηματοκιβώτιο δεκάδες χιλιάδες ευρώ και κοσμήματα μεγάλης αξίας, ενώ φεύγοντας άφησαν τους δύο καλλιτέχνες δεμένους και φιμωμένους.\nΣημαντικό ρόλο στην προσπάθεια εξιχνίασης του εγκλήματος θα παίξει το υλικό από τις κάμερες ασφαλείας που έχει κατοικία, καθώς επίσης και γενετικό υλικό που ενδεχομένως να εντοπίσει η σήμανση. Και οι δύο τραγουδιστές είναι ιδιαίτερα σοκαρισμένοι από τα όσα έζησαν. Πιθανότατα, οι δράστες είχαν πληροφόρηση για τις κινήσεις της τραγουδίστριας, την είχαν ακολουθήσει και εφάρμοσαν το σχέδιο εισβολής στην οικία της.\nΗ Καίτη Γαρμπή σε παλαιότερη συνέντευξη της είχε πει: «Μένουμε στη Νέα Ερυθραία, σε έναν κεντρικό δρόμο μεγάλης κυκλοφορίας, καθώς συνδέει την εθνική οδό με την Ελευθερίου Βενιζέλου, την πρωτεύουσα, την αρτηρία της πόλης. Μετακομίσαμε οικογενειακώς σ’ αυτό το σπίτι το 1992». Και είχε συμπληρώσει: «Το ’97 παντρεύτηκα κι έφυγα, αλλά δεν πήγα μακριά, έμεινα στη γύρω περιοχή, Καστρί και Πολιτεία. Μετά από ένα θέμα υγείας του πατέρα μου, αποφασίσαμε να μετακομίσουμε στο πατρικό, για να είμαστε κοντά στους γονείς…».\nΌπως δήλωσε ο ίδιος ο Διονύσης Σχοινάς στο κεντρικό Δελτίο Ειδήσεων του Ant1, «Ξέρω ότι μας αγαπάτε, είμαστε συγκλονισμένοι και δεν υπάρχει περίπτωση να κάνουμε καμία δήλωση. Δόξα τω Θεώ είμαστε καλά.»\nΠρος τιμήν τους, οι δύο καλλιτέχνες εμφανίστηκαν κανονικά στα νυχτερινά μαγαζιά που εργάζονται, παρά τη σοκαριστική βραδιά που πέρασαν στα χέρια των κουκουλοφόρων. Δείτε βίντεο που έχει αναρτηθεί στο Facebook με τη χθεσινοβραδινή εμφάνιση της Καίτης Γαρμπή στη σκηνή του Εναστρον.\nΠροηγούμενο ΆρθροΚυπελλούχος κόσμου o Bολιώτης Χρήστος BoλικάκηςΕπόμενο ΆρθροΠράξη 1η: «Δέκα μαθήματα απ’ τον Όμηρο» – Ομιλία του συγγραφέα-ερευνητή Δημητρίου Σιάτρα


Χανιά: Βγήκαν μαχαίρια για τα μάτια μιας γυναίκας - KritiPress\nΈνας καυγάς που εξελίχθηκε σε αιματηρό επεισόδιο με μαχαίρωμα σημειώθηκε τα ξημερώματα στο κέντρο των Χανίων.\nΣύμφωνα με το cretapost, ο άγριος καυγάς μεταξύ δύο ανδρών έγινε για τα μάτια μιας γυναίκας, όταν ένας Σύρος άρχισε να τσακώνεται έντονα με έναν Μαροκινό.\nΣύμφωνα με το τοπικό μέσο, ασθενοφόρο του ΕΚΑΒ έσπευσε στο σημείο και παρέλαβε τον τραυματία μεταφέροντάς τον στο νοσοκομείο των Χανίων. Το θύμα νοσηλεύεται χωρίς να διατρέχει κίνδυνο η υγεία του.\nΣημειώνεται πως οι αστυνομικές αρχές συνέλαβαν τον Σύρο με την κατηγορία της πρόκλησης σωματικών βλαβών ενώ τελικά πέρασαν χειροπέδες και στον Μαροκινό εξαιτίας του ότι δεν διέθετε νόμιμα έγγραφα παραμονής στη χώρα.\n28/06/2018 administrator Δεν επιτρέπεται σχολιασμός στο Άρπαξε το παιδί … κι άρχισε να τρέχει!\nΥπογραφή Συμφώνου συνεργασίας μεταξύ Περιφέρειας – Τοπικής Αυτοδιοίκησης – Φορέων, για την ανάπτυξη του Μυλοποτάμου\n19/08/2019 administrator Δεν επιτρέπεται σχολιασμός στο Υπογραφή Συμφώνου συνεργασίας μεταξύ Περιφέρειας – Τοπικής Αυτοδιοίκησης – Φορέων, για την ανάπτυξη του Μυλοποτάμου


At Surakul Restaurant, Πουκέτ Τάουν - Κριτικές εστιατορίων - TripAdvisor\nAt Surakul Restaurant, Πουκέτ Τάουν\nΑναζήτηση Ασία›Ταϊλάνδη›Πουκέτ›Πουκέτ Τάουν›Εστιατόρια σε Πουκέτ Τάουν›At Surakul Restaurant\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 14/19 Moo 4 Surakul Sports Stadium Vichit Subdistrict Mueang Phuket District, Πουκέτ Τάουν, Πουκέτ, Ταϊλάνδη +66 76 304 409\nΠερισσότερα Προσθήκη φωτογραφίας Έχετε πάει στο At Surakul Restaurant; Μοιραστείτε πρώτοι τις εμπειρίες σας! Γράψτε μια κριτική\nAt Surakul Restaurant: Οι ταξιδιώτες που ενδιαφέρθηκαν γι' αυτό το μέρος είδαν επίσης\nSuay Restaurant Νο 2 από 800 εστιατόρια για: Πουκέτ Τάουν\nO-OH Farm Ta-Eiad Νο 4 από 800 εστιατόρια για: Πουκέτ Τάουν\nOSOT Νο 9 από 800 εστιατόρια για: Πουκέτ Τάουν\n2 $ - 11 $ Κουζίνες: Πίτσα, Ιταλική, Ευρωπαϊκή\n14/19 Moo 4 Surakul Sports Stadium Vichit Subdistrict Mueang Phuket District, Πουκέτ Τάουν, Πουκέτ, Ταϊλάνδη Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (At Surakul Restaurant) και από προηγούμενους πελάτες.


10.000 Πολιτοφύλακες στους δρόμους της Μαδρίτης! Στην Αθήνα έτοιμοι οι απόστρατοι! - OnAlert.gr\n19.11.2015 | 22:22\nΗ διαδήλωση, που ονομάσθηκε στα κοινωνικά δίκτυα 14N Marea de Tricornios -literally: «πορεία μάχης», αναφέρεται στον παραδοσιακό τριγωνικό καπέλο μάχης, πραγματοποιήθηκε υπό το σύνθημα της Πολιτοφυλακής, "ΓΙΑ ΕΝΑ ΜΕΛΛΟΝ ΜΕ ΔΙΚΑΙΩΜΑΤΑ".\nΑντιπροσωπεία του "Ενιαίου Συνδέσμου Ισπανών Στρατιωτικών" (AUME), με επικεφαλής τον πρόεδρό του, Jorge Bravo, συμμετείχαν στην διαδήλωση για να δείξουν την υποστήριξη των μελών των ενόπλων δυνάμεων στους συνεργάτες τους της Πολιτοφυλακής. Επιπλέον, ως μέλος του Διοικητικού Συμβουλίου του EUROMIL, ο Φιντέλ Γκομέζ Ρότσα, εκπροσώπησε τον EUROMIL σε αυτή τη σημαντική διαδήλωση για να επιδείξουν την αλληλεγγύη τους προς τους «ένστολους πολίτες».


Είχε ρίσκο το ροτέισον του Γιοβάνοβιτς, αλλά αποδείχθηκε ευεργετικό | SDNA\nΟ Κώστας Μανωλιουδάκης γράφει για τη δεύτερη συνεχόμενη νίκη του Παναθηναϊκού στο πρωτάθλημα και τα πολλαπλά κέρδη από το φρεσκάρισμα των τελευταίων ματς σε επίπεδο ομάδας και προσώπων.\nΟ μεγαλύτερος πονοκέφαλος για έναν προπονητή είναι η διαχείριση του έμψυχου δυναμικού. Το περίφημο πλέον ροτέισον. Για πολλούς λόγους.\nΠρώτον διότι αποτελεί πάντοτε ερωτηματικό η διατάραξη της χημείας και της πεπατημένης, δεύτερον γιατί δεν μπορεί να γνωρίζει κανείς εκ των προτέρων πως θα εμφανιστούν στο χορτάρι παίκτες που δεν είχαν πολύ χρόνο συμμετοχής και κατ’ επέκταση αγωνιστικό ρυθμό.\nΚαι τρίτον, επειδή πρώτα και πάνω απ’ όλα σημασία έχει το αποτέλεσμα. Κι αν δεν είναι το προσδοκώμενο τότε όποια διαχείριση κι αν γίνει, δεν θέλει και πολύ για να γυρίσει μπούμερανγκ.\nΣτην περίπτωση του Παναθηναϊκού το ροτέισον που έκανε ο Ιβάν Γιοβάνοβιτς στα ματς με τη Λαμία και τον Παναιτωλικό εμπεριείχε σαφώς ρίσκο, αλλά επί της ουσίας αποδείχθηκε ευεργετικό.\nΑφενός μεν εξαιτίας του γεγονότος ότι η ομάδα κατάφερε επιτέλους να κάνει το «δύο στα δύο» στο πρωτάθλημα, αφετέρου δε λόγω της θετικής αντίδρασης και απόδοσης των παικτών που τους δόθηκε η δυνατότητα να βγουν από την αφάνεια στην επιφάνεια.\nΣε ομαδικό επίπεδο είναι πολύ σημαντικό για τη λειτουργία των αποδυτηρίων το ότι δεν είδαμε μούτρα, γκρίνιες και παρεμφερή φαινόμενα που δυστυχώς από δαύτα έχουμε χορτάσει τα τελευταία χρόνια.\nΑντιθέτως είδαμε παίκτες που αν και παραγκωνισμένοι έδειξαν ότι δεν τα έχουν φορτώσει στον κόκορα, αλλά προσπαθούν με πείσμα και με… πράξεις να κερδίσουν περισσότερο χρόνο και χώρο στην ιεράρχηση του προπονητή.\nΗ δουλειά τους αυτή είναι βέβαια, επαγγελματίες ποδοσφαιριστές είναι, αλλά επειδή έχουμε δει στο παρελθόν πολλάκις τέτοιους είδους ανεπίτρεπτα φαινόμενα, ακόμα και τα αυτονόητα πρέπει να επισημαίνονται.\nΕίναι επίσης σαφές ότι η ανταπόκριση των πράσινων στις άμεσες υποχρεώσεις τους σε πρωτάθλημα και κύπελλο έπαιξε σαφέστατο ρόλο στον τρόπο με τον οποίο διαχειρίστηκε το έμψυχο υλικό ο Ιβάν Γιοβάνοβιτς στα δύο τελευταία ματς.\nΕπί της ουσίας ο Σέρβος προπονητής πήρε το ρίσκο να ανακατέψει την τράπουλα, να ανοίξει το ροτέισον και να διατηρήσει φρέσκους παίκτες όπως ο Πέρεθ, αλλά και οι Χαζηγιοβάνης, Παλάσιος και Βιτάλ. Εκ του αποτελέσματος το φρεσκάρισμα του βγήκε σε απόλυτο βαθμό.\nΚαι τα κέρδη είναι πολλαπλά, λίγες μόλις ώρες πριν από το (πρώτο) ματς με τον Βόλο στη Λεωφόρο για τη φάση των «16» του κυπέλλου που θεωρείται ιδιαίτερα σημαντικό, από τη στιγμή που ο συγκεκριμένος θεσμός αποτελεί βασικό στόχο του Παναθηναϊκού.\nΠρώτο κέρδος σε επίπεδο προσώπων είναι ο Λούκας Βιγιαφάνιες. Μέχρι το εκτός έδρας ματς με τη Λαμία ο Αργεντινός μεσοεπιθετικός βολόδερνε μεταξύ φθοράς και αφθαρσίας.\nΚαι έδινε την εντύπωση ότι αποτελεί ξένο σώμα, από τη στιγμή που κουβαλούσε στις πλάτες του μία κάκιστη χρονιά (την περσινή) και ένα θερμό επεισόδιο με τον Χαρζηγιοβάνη το περασμένο καλοκαίρι.\nΟ Γιοβάνοβιτς βέβαια τον πίστευε από την πρώτη μέρα που ανέλαβε, κάνοντας μάλιστα εισήγηση να μην αποκτηθεί παίκτης στη θέση του ως βασικός, εξ ου και η επιλογή του Λούντκβιστ με τη μορφή δανεισμού.\nΜε τη Λαμία ήταν ο καλύτερος παίκτης του γηπέδου, με τον Παναιτωλικό μεταξύ των κορυφαίων και πλέον ο Σέρβος έχει μία ακόμη ποιοτική επιλογή ενδεκάδας στη διάθεσή του.\nΔεύτερο κέρδος των δύο αυτών αγώνων ήταν ο Φεντερίκο Μακέντα. Τρία γκολ σε δύο ματς αλλά και μία ασίστ, δεν το λες και μικρό επίτευγμα, ειδικά από τη στιγμή που συνδυάστηκαν με νικηφόρα αποτελέσματα και σε μία χρονική στιγμή που ο Ιταλός βρισκόταν στα αζήτητα.\nΚι όλα αυτά σε μία χρονική στιγμή με πολλά προβλήματα στη θέση «9» από τη στιγμή που είναι τραυματίες ο Καρλίτος και ο Ιωαννίδης.\nΤο τρίτο κέδρος είναι ο Μαουρίσιο. Η επιρροή του Βραζιλιάνου στο «δύο στα δύο» του Παναθηναϊκού υπήρξε αδιαμφισβήτητη, με κερδισμένο πέναλτι, με γκολ και με ασίστ στο ενεργητικό του αν και εσωτερικός μέσος.\nΠάνω που είχε μείνει πίσω στην ιεράρχηση των κεντρικών χαφ φώναξε «παρών» την κατάλληλη στιγμή και έδειξε ότι μπορεί να αποτελέσει μία επιπλέον πολύτιμη μονάδα, με την εμπειρία και την προσωπικότητά του, όποτε το απαιτήσουν οι περιστάσεις.\nΕξτρα κέρδος όμως είναι και ο Αϊτόρ, που είχε θετική παρουσία όσο αγωνίστηκε στο Πανθεσσαλικό ενώ κέρδισε το πέναλτι στη Λεωφόρο και θα μπορούσε να ήταν και ο Λούντκβιστ με δεδομένη την παρουσία του κόντρα στη Λαμία, αλλά ήταν άτυχος με τον τραυματισμό του.\nΑσχετο με το «δύο στα δύο», αλλά σαφώς ελπιδοφόρο είναι και το γεγονός της επιστροφής του Μπαρτ Σένκεφελντ που από το ματς με τον Βόλο υπολογίζεται στο ενεργό ρόστερ.\nΜε την ευχή να παραμείνει υγιής.